Projekts

LATVIJAS REPUBLIKAS MINISTRU KABINETS

2018.gada\_\_ \_\_\_\_\_\_\_ Noteikumi Nr.

Rīgā (prot. Nr. .§)

**Valsts sabiedrības ar ierobežotu atbildību**

**"Autotransporta direkcija" maksas pakalpojumu cenrādis**

*Izdoti saskaņā ar*

*Autopārvadājumu likuma*

*51.panta otro daļu*

1. Noteikumi nosaka valsts sabiedrības ar ierobežotu atbildību "Autotransporta direkcija" (turpmāk – Autotransporta direkcija) valsts pārvaldes uzdevumu ietvaros sniegto maksas pakalpojumu cenrādi.

2. Autotransporta direkcija maksas pakalpojumus sniedz saskaņā ar cenrādi (pielikums).

3. Par Autotransporta direkcijas sniegtajiem pakalpojumiem persona norēķinās, izmantojot bezskaidras naudas norēķinus.

4. Autotransporta direkcija sniedz pakalpojumu pēc tam, kad maksa ir atzīta par saņemtu tās kontā, izņemot gadījumu, kad normatīvajos aktos paredzēts par attiecīgā pakalpojuma sniegšanu slēgt līgumu. Klienta veiktais maksājums ir atzīstams par saņemtu Autotransporta direkcijas kontā, ja ir izpildīts vismaz viens no šādiem nosacījumiem:

4.1. klients par pakalpojumu samaksā Autotransporta direkcijā un Autotransporta direkcija klientam par darījumu ir izsniegusi atbilstošu attaisnojuma dokumentu;

4.2. klients par pakalpojumu samaksā Autotransporta direkcijas elektroniskajā apkalpošanas vidē (e-pakalpojumos), izmantojot maksājumu apstrādes moduli;

4.3. klients par pakalpojumu samaksā ar naudas pārskaitījumu un nauda ir saņemta Autotransporta direkcijas bankas kontā.

5. Ja Autotransporta direkcija ir uzsākusi pakalpojuma izpildi, bet pakalpojumu nevar izpildīt pieteicēja vainas dēļ, vai pieteicējs atsakās no pakalpojuma, tai skaitā pirms pakalpojuma sniegšanas termiņa beigām, maksu par pakalpojumu neatmaksā.

6. Noteikumi stājas spēkā 2019.gada 1.janvārī.

7. Šo noteikumu 3.punkts stājas spēkā 2019.gada 1.martā. Līdz 2019.gada 1.martam par Autotransporta direkcijas sniegtajiem pakalpojumiem iespējams norēķināties, izmantojot gan skaidras, gan bezskaidras naudas norēķinus.

8. Atzīt par spēku zaudējušiem Ministru kabineta 2013.gada 3.septembra noteikumus Nr.732 "Valsts sabiedrības ar ierobežotu atbildību "Autotransporta direkcija" maksas pakalpojumu cenrādis" (Latvijas Vēstnesis, 2013, 173.nr., 2018, 57.nr.).

Ministru prezidents M.Kučinskis

Satiksmes ministrs U.Augulis

Iesniedzējs: Satiksmes ministrs U.Augulis

Vīza: Valsts sekretārs K.Ozoliņš

S.Tanne, 67686480,

Sandra.Tanne@atd.lv